
	      1.  ՀՀ ֆինանսների նախարարություն
	24.08.2026թ.

	
	N 01.1/9/22280-2026

	ՀՀ կառավարության 06.07.2024թ. N 843-Լ որոշմամբ (այսուհետ՝ Որոշում) ՀՀ կառավարությունը թույլատրել է Կազմակերպությանը ՀՀ կառավարության 13.11.2022թ. N 1605-Լ որոշմամբ հաստատված՝ հողային բարեփոխումների փորձնական ծրագրի շրջանակներում ձեռք բերված հողամասերը վաճառել՝ առանց դրանք առանձին գույքային միավորների բաժանելու:
Միաժամանակ, Որոշման 3-րդ կետով սահմանվել է, որ կազմակերպության կողմից որոշմամբ հաստատված ծրագրի շրջանակներում ձեռք բերված առանձին գույքային միավոր հանդիսացող հողամասերը պետք է վաճառվեն շուկայական արժեքով, բայց ոչ պակաս ձեռքբերման և դրանց վրա իրականացված ծախսերի (ավելացված արժեքի հարկի վճարը, հողերի առուվաճառքի, փոխանակման, ժառանգության, նոտարական և այլ գործարքների իրականացման համար կատարված ծախսերը) արժեքը, իսկ միավորված հողամասի դեպքում՝ հողամասերից յուրաքանչյուրի ձեռքբերման և դրանց վրա իրականացված ծախսերի (ավելացված արժեքի հարկի վճարը, հողերի առուվաճառքի, փոխանակման, ժառանգության, նոտարական և այլ գործարքների իրականացման համար կատարված ծախսերը) հանրագումարային արժեքը:
Ելնելով վերոգրյալից և հաշվի առնելով, որ վերոնշյալ Գույքի ձեռքբերման համար ՀՀ 2023թ. պետական բյուջեով նախատեսված (350,000.0 հազ. դրամ) գումարից հատկացվել է 10,921.5 հազ. դրամ, պետական գույքի արդյունավետ կառավարման տեսանկյունից առաջարկում ենք Նախագծում սահմանել Գույքի հետագա տնօրինման պայմանները՝ առնվազն նախատեսելով Որոշման 3-րդ կետով սահմանված սահմանափակումները:
	



















Չի ընդունվել․
Սույն նախագծի ընդունման արդյունքում գույքը ձեռք է բերելու պետական սեփականության կարգավիճակ և հետագայում այն աճուրդային եղանակով  վաճառքի ներկայացնելու դեպքում սահմանափակումների նախատեսումը կամ գնորդի համար լրացուցիչ  պարտավորությունների սահմանումը կհակասեն աճուրդային եղանակով օտարման օրենսդրական տրամաբանությանը, քանի որ գործող օրենսդրության համաձայն՝ աճուրդի եղանակը կիրառվում է այն դեպքում, երբ գնորդից չի պահանջվում կատարել որևէ պարտավորություն։
Հետևապես, առաջարկվող   պայմանների սահմանումը կարող է սահմանափակել գույքի արդյունավետ տնօրինման հնարավորությունը։

	2․  ՀՀ էկոնոմիկայի նախարարություն
	21.08.2026թ.

	
	N 01/21689-2026

	Առաջարկություններ և դիտողություններ չունի:

	3. Կադաստրի կոմիտե
	21.08.2026թ.

	
	N ՍԹ/17841-2026

	Առաջարկում ենք Նախագծով ներկայացված հավելվածի ցանկի (այսուհետ՝ Ցանկ) 1-ին կետի «Կադաստրային արժեք /ՀՀ դրամ/» սյունակում (այսուհետ՝ նաև սյունակ) «1,466,950.4» թիվը փոխարինել «1,477,504» թվով, 2-րդ կետի սյունակում «3,779,910.4» թիվը՝ «3,807,100» թվով, 3-րդ կետի սյունակում «1,991,369.6» թիվը՝ «2,005,696» թվով, 4-րդ կետի սյունակում «1,841,472.0» թիվը՝ «1,854,725» թվով, 5-րդ կետի սյունակում «1,247,664.0» թիվը՝ «1,256,640» թվով, 6-րդ կետի սյունակում «11,736,492.8» թիվը՝ «11,820,928» թվով, 7-րդ կետի սյունակում «2,123,920.0» թիվը՝ «2,139,200» թվով, 8-րդ կետի սյունակում «8,222,128.0» թիվը՝ «8,281,280» թվով, 9-րդ կետի սյունակում «1,015,478.4» թիվը՝ «1,022,784» թվով, 10-րդ կետի սյունակում «771,728.0» թիվը՝ «777,280» թվով, 11-րդ կետի սյունակում «763,276.8» թիվը՝ «768,768» թվով, 12-րդ կետի սյունակում «8,416,060.8» թիվը՝ «8,478,848» թվով, և 14-րդ կետի սյունակում «4,942,172.8» թիվը՝ «4,977,728» թվով:
Միաժամանակ հայտնում ենք, որ Ցանկի 2-րդ կետում նշված 04-055-0108-0012 կադաստրային ծածկագրով անշարժ գույքի (անշարժ գույքի նկատմամբ իրավունքների պետական գրանցման N 23012024-04-0032 վկայական) նկատմամբ առկա է տարաժամկետ վճարման սահմանափակում:
	Ընդունվել է․ 
[bookmark: _GoBack]Նախագծով ներկայացված հավելվածի ցանկի 1-ին կետի «Կադաստրային արժեք /ՀՀ դրամ/» սյունակում կատարվել են համապատասխան փոփոխություններ։














Ընդունվել է․
«Գյուղատնտեսական ծառայությունների կենտրոն» ՊՈԱԿ-ի տնօրենը գրությամբ տեղեկացրել է, 04-055-0108-0012 կադաստրային ծածկագրով անշարժ գույքը ձևավորվել է 04-055-0108-0001, 04-055-0108-0002 և 04-055-0108-0003 կադաստրային ծածկագրերով հողակտորների միավորման արդյունքում։
Նախագծին կից ներկայացված փաստաթղթերի փաթեթում ներառվել են նշված հողակտորների ձեռքբերման պայմանագրերը և վճարումները հավաստող անդորրագրերը։
Միաժամանակ, համապատասխան գրությամբ կազմակերպությանն առաջարկվել է դիմել լիազոր մարմին՝  առկա տարաժամկետ վճարման սահմանափակումը վերացնելու նպատակով։

	4. ՀՀ Արմավիրի մարզպետի աշխատակազմ
	12.08.2026թ.

	
	N 01/14/05759-2026

	Առաջարկություններ և դիտողություններ չունի:



